Δήμος Σαλαμίνας

Ο Δήμος Σαλαμίνας είναι δήμος της περιφέρειας Αττικής που συστάθηκε με το Πρόγραμμα Καλλικράτης την 1η Ιανουαρίου 2011 από τη συνένωση των προϋπαρχόντων δήμων Σαλαμίνας και Αμπελακίων. Ο δήμος περιλαμβάνει τη Σαλαμίνα και τις γειτονικές της νησίδες. Η έκταση του δήμου είναι 96,09 τ.χλμ. και ο πληθυσμός του 37.220 κάτοικοι σύμφωνα με την απογραφή του 2021. Έδρα του δήμου είναι η Σαλαμίνα. Ο δήμος χωρίζεται σε τέσσερις κοινότητες, οι οποίες είναι: Δημοτική Κοινότητα Αιαντείου, Δημοτική Κοινότητα Αμπελακίων, Δημοτική Κοινότητα Σαλαμίνας και Δημοτική Κοινότητα Σεληνίων.

Ονομασία
Σύμφωνα με τη μυθολογία, το νησί πήρε την ονομασία του από τη νεράιδα Σαλαμίνα που είχε πατέρα τον θεό Ασωπό, μητέρα τη Μετώπη, αδελφή τη νεράιδα Αίγινα και σύζυγό της τον θεό της θάλασσας Ποσειδώνα. Το όνομα Σαλαμίς μαρτυρείται ήδη στο ομηρικό έπος (Ιλιάς Β, 557-558).  Κατά την αρχαιότητα και σύμφωνα με το ιστορικό γεωγράφο Στράβωνα, η Σαλαμίνα ήταν γνωστή με τις ονομασίες Σκιράς (από τον ήρωα Σκίρο), Πιτυούσα (πίτυς = πεύκο) από τα πολλά πεύκα που υπήρχαν και Κυχρεία από τον Κυχρέα, ο οποίος ήταν γιος της νεράιδας Σαλαμίνας. Ο Κυχρέας έγινε ο πρώτος μυθικός βασιλιάς της Σαλαμίνας, όταν την απάλλαξε από έναν φοβερό δράκοντα, που την καταδυνάστευε και λεηλατούσε. Άλλες παραδόσεις συνδέουν τον Κυχρέα με ένα ιερό φίδι, που βοήθησε τον ελληνικό στόλο κατά τη διάρκεια της Ναυμαχίας της Σαλαμίνας, προκαλώντας σύγχυση στα περσικά πλοία. Το νησί είναι επίσης γνωστό ήδη από την αρχαιότητα και με την ονομασία Κούλουρη, που προέρχεται από το ακρωτήριο "Κόλουρις άκρα" (σήμερα Πούντα), στο οποίο ήταν χτισμένη η αρχαία πόλη και το λιμάνι του 4ου αιώνα π.Χ.

Σύμφωνα με τον Σπυρίδωνα Λάμπρο, το όνομα Σαλαμίνα δεν είναι ελληνικό. Το συναντάμε και στην Κύπρο (στην ομώνυμη πόλη-κράτος Σαλαμίνα Κύπρου) την οποία ίδρυσαν άποικοι με αρχηγό τον Τεύκρο. Επίσης, το γεγονός ότι στο νησί συναντάμε τη λατρεία του «Δία Επικοίνιου» (Ba-al Shalam), όπως και η θέση του νησιού απέναντι σε κόλπο ξηράς, γίνεται φανερό ότι έχει σημιτική ρίζα και σημαίνει «ειρήνη» και «τόπος ειρήνης».Λώλος Γιάννος, Σαλαμίνα, στο Βλαχόπουλος Ανδρέας (επιμ.), Αρχαιολογία-νησιά του Αιγαίου, εκδ. Μέλισσα, Αθήνα, 2005, σελ.176

 Η σύγχρονη Σαλαμίνα 
Η Σαλαμίνα σήμερα έχει τη μεγαλύτερη πυκνότητα πληθυσμού απ' όλα τα νησιά της Ελλάδας. Αυτό οφείλεται στη μικρή απόσταση που έχει από την Αθήνα. Στο κεντρικό λιμάνι-Πορθμείο των Παλουκίων Σαλαμίνας λειτουργεί εικοσιτετράωρη ακτοπλοϊκή σύνδεση με το Πέραμα. Τις ώρες αιχμής, τα πλοία φεύγουν ανά τέταρτο (15 λεπτά). Επιπλέον από τα Παλούκια υπάρχει απευθείας σύνδεση με το λιμάνι του Πειραιά. Σύμφωνα με τα στοιχεία της Eurostat για την επιβατική κίνηση σταλιμάνια της Ευρώπης, το 2008 και το 2009, τα Παλούκια της Σαλαμίνας βρίσκονται στη δεύτερη θέση της λίστας και το Πέραμα στην τρίτη θέση, καθώς την ακτοπλοϊκή γραμμή χρησιμοποίησαν 13 εκατομμύρια επιβάτες, τόσο το 2008, όσο και το 2009. Ακτοπλοϊκώς συνδέεται επίσης και με τη Νέα Πέραμο από το λιμάνι που βρίσκεται κοντά στο μοναστήρι της Παναγίας Φανερωμένης. Το κέντρο του νησιού διαθέτει για τον επισκέπτη όλα όσα χρειάζεται μια σύγχρονη πόλη. Τη θερινή περίοδο δέχεται χιλιάδες επισκέπτες κυρίως από τον Πειραιά και τις γύρω περιοχές για μονοήμερες εκδρομές ως και πολυήμερες διακοπές. Για μπάνιο προσφέρονται οι περιοχές Ψιλή Άμμος, Περιστέρια, Αιάντειο, Κανάκια, Σελήνια, Σατερλί, Ρέστη, Ηλιακτή, Βασιλικά, Αγ. Γιώργης κ.α.

 Αξιοθέατα της Σαλαμίνας 

Τα αξιοθέατα του νησιού περιλαμβάνουν κυρίως θρησκευτικά μνημεία, όπως το Μοναστήρι της Παναγίας Φανερωμένης, μερικά ανοιχτά θέατρα όπως το Ευριπίδειο θέατρο, αλλά και τα ερείπια ενός Φράγκικου μάλλον πύργου στα Αμπελάκια. 
ΚτήριοΈτος κατασκευήςΤοποθεσίαΣπήλαιο Ευριπίδη450 π.Χ.ΠεριστέριαΑρχαια πόλη Σαλαμίνας5ος-2ος π.Χ αιώναςΑμπελάκια (αρχαίες λιμενικές εγκαταστάσεις, οικίες, τμήμα τείχους)Το παρεκκλήσι του Αγίου Ιωάννη του Καλυβίτη10ος αιώναςστη νότια Σαλαμίνα, εντός πευκόφυτου δάσους κοντά στην περιοχή των Κανακίων. Το πρώτο εκκλησάκι που φτιάχτηκε πάνω στο νησί.Παρεκκλήσι Αγίου Γρηγορίου12ος αιώναςΨιλή ΆμμοςΜεσαιωνικός πύργος (μάλλον Φράγκικος)13ος αιώναςΑμπελάκια, στο κέντρο του χωριού, πλησίον της εκκλησίας των Εισοδίων της ΘεοτόκουΕκκλησία Αγίου Γεωργίου1450Άγιος ΓεώργιοςΤο Μοναστήρι του Αγίου Νικολάου των Λεμονίων17ος αιώναςστη νότια Σαλαμίνα (κοντά στα Κανάκια)Μοναστήρι Φανερωμένης17ος αιώναςΦανερωμένη (είναι αγιογραφημένη από τον Γεώργιο Μάρκου, από το Άργος και περιλαμβάνει 3.500 μορφές. Εκεί βρίσκεται και ο τάφος του οπλαρχηγού Γιάννη Γκούρα).Οι Ανεμόμυλοι18ος αιώναςστα προάστια της πόλης (στον λόφο Αγίου Νικολάου απέναντι από τον λόφο Πατρίς)Το μικρό πέτρινο θεατράκι1990ΣελήνιαΤο Αρχοντικό της Οικογένειας Γαλέου19ος αιώναςπόλη ΣαλαμίναςΕκκλησία Αγίου Δημητρίου1806πόλη Σαλαμίνας (περιλαμβάνοντας αγιογραφίες του Π. Λεμπέση και τον τάφο του Καραϊσκάκη, άμβωνα και δεσποτικό του Γιαννούλη Χαλεπά)Αρχαιολογικό Μουσείο Σαλαμίνας1826πόλη Σαλαμίνας. Βρίσκεται στο κέντρο της πόλης και στέγαζε το 1ο δημοτικό σχολείο Σαλαμίνας μέχρι το 1981 που παραχωρήθηκε στο Υπουργείο Πολιτισμού και σήμερα στεγάζει το Αρχαιολογικό μουσείο.Εκκλησία Αγίου Μηνά (Μητρόπολη Σαλαμίνας)1869πόλη Σαλαμίνας (περιλαμβάνει αγιογραφίες του Αθανασίου Σούτσου, ο άμβωνας και το δεσποτικό είναι του Γιαννούλη Χαλεπά)Οικία Άγγελου Σικελιανού1878Φανερωμένη. Ο Άγγελος Σικελιανός έζησε εκεί (σταδιακά) από τον Αύγουστο του 1933 έως τον Μάρτιο του 1950.Ξωκκλήσι του προφήτη Ηλία20ος αιώναςπόλη Σαλαμίνας (στον πέτρινο λόφο του προφήτη Ηλία, απέναντι από τον λόφο Πατρίς)Ο Πέτρινος Φάρος1901στο ακρωτήρι Κόγχη, πλησίον του οικισμού "Περιστέρια"Η προτομή του Γεωργίου Καραϊσκάκη1927στο κέντρο της πόλης, στην περιοχή ΒουρκάριΠέτρινο Θεατράκι Σεληνίων1990ΣελήνιαΕυριπίδειο Θέατρο1993στα προάστια της πόλης της Σαλαμίνας (στον λόφο Πατρίς)Εκκλησία Παναγίας Ελευθερώτριας1998Λόφος ΠατρίςΔημαρχείο Αμπελακίων1999ΑμπελάκιαΤο νέο Δημαρχιακό Μέγαρο Σαλαμίνας2000πόλη ΣαλαμίναςΤο Μουσείο Λαογραφίας και Τέχνης της Σαλαμίνας2000στεγάζεται στο Δημαρχείο ΣαλαμίναςΚέντρο Πολιτισμού "Μητροπολίτης Ιγνάτιος"2023στεγάζεται στο χώρο του πρώην Κέντρου Νεότητας ΣαλαμίναςΨηφιακό Μουσείο - Δημοτική Βιβλιοθήκη Αμπελακίων "Μαρία Καντάρη"2024Αμπελάκια

 Αθλητισμός 
Στο ποδόσφαιρο η Σαλαμίνα εκπροσωπείται από τέσσερις ποδοσφαιρικούς συλλόγους:

 Αίας Σαλαμίνας (έτος ίδρυσης: 1931)
 Αμπελακιακός Σαλαμίνας (έτος ίδρυσης: 1937)
 Σαλαμινομάχοι (έτος ίδρυσης: 1981) 
 Α.Ε. Σαλαμίνας (έτος ίδρυσης: 2006)

Ο Αίας Σαλαμίνας έχει εκπροσωπήσει τη Σαλαμίνα στα πρωταθλήματα των εθνικών κατηγοριών, με υψηλότερη διάκριση τη συμμετοχή στη Β΄ Εθνική Κατηγορία τη δεκαετία του '60 και του '70. Σήμερα αγωνίζεται στις ερασιτεχνικές διοργανώσεις της ΕΠΣΠ.

Οι σύλλογοι Α.Ε Σαλαμίνας και Σαλαμινομάχοι είναι ερασιτεχνικές ομάδες ποδοσφαίρου και αγωνίζονται στις ερασιτεχνικές διοργανώσεις της ΕΠΣΠ.

Η Σαλαμίνα έχει πολυετή δραστηριότητα στα ναυτικά αθλήματα και διαθέτει τους εξής συλλόγους:

 Ναυτικός Αθλητικός Όμιλος Σαλαμίνας
 Γυμναστικός Ναυτικός Όμιλος "Σαλαμίνα"
 Ναυτικός Όμιλος Γιάλας Σαλαμίνας "ο Αγ. Νικόλαος"

Ο Ναυτικός Αθλητικός Όμιλος Σαλαμίνας έχει διακρίσεις και στην κωπηλασία. Ο Γυμναστικός Ναυτικός Όμιλος "Σαλαμίνα" και ο Ναυτικός Όμιλος Γιάλας Σαλαμίνας "ο Αγ. Νικόλαος" δραστηριοποιούνται με επιτυχία και διακρίσεις στο Κανόε καγιάκ. Η Ολυμπία Βιέννη με τη Γεωργία Παπαδημητρίου το 1990 κατέκτησαν το Ασημένιο Μετάλλιο στο Διπλό Νεανίδων του 56ου Πανελληνίου Πρωταθλήματος στον Λαγκαδά. Ο Λευτέρης με τον Γιώργο Κόνσολα κατέκτησαν την 4η Θέση στο Παγκόσμιο Πρωτάθλημα U23 του 2009, το οποίο διεξήχθη στο Racice της Τσεχίας. Ενώ το 2011 ο Λευτέρης Κόνσολας με τον Παναγιώτη Μαγδανή κατέκτησαν το Ασημένιο Μετάλλιο στο Πανευρωπαικό Πρωτάθλημα στη Φιλιπούπολη της Βουλγαρίας.Σπήλαιο του Ευριπίδη, Επίσημη ιστοσελίδα Δήμου Σαλαμίνας Ο Ναυτικός Όμιλος Βουρκαρίου Σαλαμίνας (ΝΟΒΣ) www.nobs.gr δραστηριοποιείται στην Ιστιοπλοΐα και διοργανώνει κάθε χρόνο τον αγώνα ιστιοπλοΐας ανοιχτής θαλάσσης "Κύπελλο Ναυμαχίας Σαλαμίνος" προς τιμή των Σαλαμινομάχων. Το 2013 διοργάνωσε στη Σαλαμίνα το Πανελλήνιο Πρωτάθλημα Ιστιοπλοΐας LASER RDL ανδρών - εφήβων με μεγάλη επιτυχία.

Η Σαλαμίνα διαθέτει επίσης ομάδες Μπάσκετ, Βόλεϊ, Χάντμπολ και Πινγκ πονγκ από τον Αθλητικό Όμιλο Σαλαμίνος ΤελαμώνΣτοιχεία της Eurostat για την επιβατική κίνηση Δημοσίευση στα Νέα, τις 20/02/2010. Άλλες ομάδες Βόλεϊ, του νησιού, έιναι ο Αθλητικός Όμιλος Ευριπίδης Σαλαμίνος και ο Όμιλος Πετοσφαίρισης Πανορμίτης Σαλαμίνας. Επίσης διαθέτει ομάδα Στίβου από τον Γυμναστικό Σύλλογο Σαλαμίνος και ομάδα Τέννις από τον Όμιλο Αντισφαίρισης Σαλαμίνος.

Η Σαλαμίνα επίσης διαθέτει ομάδα ρυθμικής γυμναστικής από τον Αθλητικό γυμναστικό σύλλογο Σείριο Σαλαμίνος. Το 2019 η ομάδα των παγκορασίδων κέρδισε την 7 η θέση στο πανελλήνιο πρωτάθλημα ανσμπλ.

 Πληθυσμός 
ΧρονολογίαΠληθυσμός ΣαλαμίναςΠληθυσμός Πρωτεύουσας198125.2155.143199127.5826.316<center>200137.09124.446<center>2011 39.22025.370<center>2021 37.22024.997

 Περιοχές και Οικισμοί 
 Σαλαμίνα
Ναύσταθμος Σαλαμίνος
 Αγία Παρασκευή
Άγιος Αθανάσιος
Άγιος Γεώργιος (Νησί)
Άγιος Γεώργιος (οικισμός)
Άγιος Ιωάννης
Αιάντειο (Μούλκι)
Άκρα Αράπης
Άκρα Κόγχη
Αλώνι Λάζαρου
Αμπελάκια
Άνω Βασιλικά
Βασιλικά
Γκίνανι
Δημήτρανι
Ελληνικό
Ζορμπαλά
Ηλιακτή
Κακή Βίγλα Καματερό
 Κανάκια
Κανάκια (Οικισμός)
Κολόνες
 Κυνοσούρα
 Μεγάλο Ντοροτό
 Μικρό Ντοροτό
 Μπατσί
 Μπλε Λιμάνι
 Νάτο
 Νήσος Κανάκια
 Νήσος Λέρος
 Ξένο
Παλούκια
Πέρανι
Περιστέρια
Ρεβυθούσα (νησί)
Ρέστη
Σατερλί
Σελήνια
Σουράβλια Σπήλαιο Ευριπίδη
 Στενό Φανερωμένης
Τσάμι
Ψιλή Άμμος

 Προσωπικότητες 

 Μυθικά και ιστορικά πρόσωπα 

 Αίας, μυθικός βασιλιάς της Σαλαμίνος.
 Τελαμώνας, βασιλιάς του νησιού, πατέρας του Αίαντος και του Τεύκρου.
 Τεύκρος, ετεροθαλής αδελφός του Αίαντος, ιδρυτής της Σαλαμίνος της Κύπρου. (σημερινή Αμμοχώστος )
 Κυχρέας, πρώτος βασιλιάς της Σαλαμίνος.
 Ευριπίδης (480 π.Χ. - 406 π.Χ.), τραγικός ποιητής.

 Σύγχρονες προσωπικότητες 

 Πολυχρόνης Λεμπέσης (1848-1913), ζωγράφος της Σχολής του Μονάχου.
 Θεόδωρος Δ. Πάγκαλος (1878-1952), στρατηγός, βουλευτής, υπουργός, πρόεδρος της Κυβέρνησης και δικτάτορας.
 Άγγελος Σικελιανός (1884-1951), ποιητής που έζησε στη Σαλαμίνα από το 1933 έως το 1950 με τη σύζυγό του Άννα, σε ένα σπιτάκι απέναντι από τη Μονή της Παναγίας Φανερωμένης, όπου σήμερα είναι Μουσείο.
 Γιώργος Παπασιδέρης (1902-1977), συνθέτης, τραγουδιστής και στιχουργός.
 Ζώρας Τσάπελης (1921 - 2002) υπήρξε ηθοποιός του ελληνικού κινηματογράφου. 
Γιώργος Βασιλείου (21 Ιουνίου 1950 - 2 Νοεμβρίου 2016), πολιτικός, ηθοποιός του θεάτρου, του κινηματογράφου και της τηλεόρασης.
Δημήτρης Ελευσινιώτης (26 Αυγούστου 1955) είναι Ναύαρχος ε.α. του Πολεμικού Ναυτικού που διετέλεσε αρχηγός του Γενικού Επιτελείου Ναυτικού και πρώην υφυπουργός Εθνικής Άμυνας στην κυβέρνηση Σαμαρά. Το 2018, τέθηκε επικεφαλής του συνδυασμού «Δυνατός Δήμος» και διεκδίκησε να εκλεγεί δήμαρχος Σαλαμίνας στις εκλογές της 26ης Μαΐου 2019.
 Μέμος Μπεγνής (20 Νοεμβρίου 1974) είναι Έλληνας ηθοποιός..
Λευτέρης Κόνσολας (17 Δεκεμβρίου 1988) είναι Έλληνας Πρωταθλητής της Κωπηλασίας, Ολυμπιονίκης και από τον Αύγουστο του 2014 κάτοχος του Παγκοσμίου Ρεκόρ στο Τετραπλό Σκιφ Ελαφρέων Βαρών.
Μαλαματένια-Ειρήνη Παπαδημητρίου (Αύγουστος 2004) είναι Πρωταθλήτρια Επιτραπέζιας Αντισφαίρισης, Stiga Τable Τennis Ρlayer, Χρυσή Μεσογειονίκης u15, n9 European Top 10 u15, Πρωταθλήτρια Ελλάδος u18,u15.

 Διατελέσαντες δήμαρχοι Σαλαμίνας 
Διάρκεια ΘητείαςΕκλεγμένος ΔήμαρχοςΣημειώσειςΧρονική Περίοδος 1951-1998Δήμαρχος ΣαλαμίναςΑυτοδιοίκητος Δήμος Σαλαμίνας
(νόμος ΔΝΖ΄, 1912 Περί Δήμων και Κοινοτήτων-

Ελευθερίου Βενιζέλου)

(Γεωγραφική περιοχή ευθύνης: Δημοτικό Διαμέρισμα Σαλαμίνος)*Εν αναμονή λοιπές πληροφορίες για προηγούμενα έτη.1951-1955Γεώργιος Λουκάς †1955-1959Μιχαήλ Κριτσίκης † 1959-1964Γεώργιος Λουκάς †1965-1967Αύγουστος Κριτσίκης †Εξελέγη πρώτη φορά το 1964 με το συνδυασμό "Νέα Εποχή".1967-1974Παναγιώτης Παρθένης † Φιλόλογος-Αρχαιολόγος
Υπηρεσιακός (δοτός) δήμαρχος επί χούντας.1975-1978Σωτήριος Μπεγνής † (19??-2020)Πολιτικός Μηχανικός
Εξελέγη πρώτη φορά το 1974 με το συνδυασμό "Δ.Α.Σ. - Δημοτική Αναγέννηση Σαλαμίνος".1979-1982Σωτήριος Μπεγνής † (19??-2020)Πολιτικός Μηχανικός
Εξελέγη δεύτερη συνεχόμενη φορά το 1978 με το συνδυασμό "Δ.Α.Σ. - Δημοτική Αναγέννηση Σαλαμίνος".1983-1985 (Α)
1985-1986 (Β) Ευάγγελος Αστράκος (Α)
Αθανάσιος Μακρής † (Β) (1946-2022)(Α) Οικοδόμος
Εξελέγη το 1983 με το συνδυασμό "Δημοτική Εξόρμηση Αλλαγής Σαλαμίνας" και παραιτήθηκε από το αξίωμα του δημάρχου αφού εξελέγη Βουλευτής Β' Πειραιά στις βουλευτικές εκλογές του 1985. Τη θέση του πήρε ο δημοτικός σύμβουλος του συνδυασμού του, Αθανάσιος Μακρής. 

(Β) Ιατρός 1987-1990Σωτήριος Μπεγνής †Πολιτικός Μηχανικός
Εξελέγη για τρίτη φορά το 1986 με το συνδυασμό "Δ.Α.Σ. - Δημοτική Αναγέννηση Σαλαμίνος".1991-1994Αθανάσιος Μακρής †Ιατρός
Εξελέγη πρώτη φορά το 1991 με το συνδυασμό "Δ.Α.Σ. - Δημοτική Αναγέννηση Σαλαμίνος".1995-1998Αθανάσιος Μακρής †Ιατρός
Εξελέγη δεύτερη συνεχόμενη φορά το 1994 "Δ.Α.Σ. - Δημοτική Αναγέννηση Σαλαμίνος".Χρονική Περίοδος
1998-2010Δήμαρχος ΣαλαμίνοςΚαποδιστριακός Δήμος Σαλαμίνος
(Γεωγραφική περιοχή ευθύνης:

Δημοτικό Διαμέρισμα Σαλαμίνος και Αιαντείου)1 Ιανουαρίου 1999 - 31 Δεκεμβρίου 2002Αθανάσιος Μακρής †Ιατρός
Εξελέγη τρίτη συνεχόμενη φορά το 1998 με το συνδυασμό "Σαλαμίνα 2000".

Έχει μείνει στην τοπική ιστορία του νησιού ως «ο Δήμαρχος των έργων».1 Ιανουαρίου 2003 - 31 Δεκεμβρίου 2006Ευάγγελος ΑγαπίουΑπόστρατος Πολεμικού Ναυτικού.
Εξελέγη το 2002 με το συνδυασμό "Νέα Αρχή".1 Ιανουαρίου 2007 - 31 Δεκεμβρίου 2010Σπύρος Σοφράς † 
(1953-2025)Απόστρατος Πολεμικής Αεροπορίας
Εξελέγη το 2006 με τον συνδυασμό "Ι.Δ.Ε.Σ.".Χρονική Περίοδος
2010-2019Δήμαρχος ΣαλαμίνοςΚαλλικρατικός Δήμος Σαλαμίνος
(Γεωγραφική περιοχή ευθύνης:

Ολόκληρο το νησί της Σαλαμίνος)1 Ιανουαρίου 2011 - 31 Αυγούστου 2014Γιάννης ΤσαβαρήςΜηχανολόγος Μηχανικός
Εξελέγη το 2010 με τον συνδυασμό "Πρωτοβουλία Πολιτών Σαλαμίνος". 1 Σεπτεμβρίου 2014 - 31 Αυγούστου 2019Ισιδώρα Νάννου-ΠαπαθανασίουΤραπεζικός
Εξελέγη το 2014 με τον συνδυασμό "Κοντά στον Δημότη", και είναι η πρώτη γυναίκα δήμαρχος της Σαλαμίνας.Χρονική Περίοδος 2019 - σήμεραΔήμαρχος ΣαλαμίναςΚλεισθένειος Δήμος Σαλαμίνας
(Γεωγραφική περιοχή ευθύνης:

Ολόκληρο το νησί της Σαλαμίνος)1 Σεπτεμβρίου 2019-31 Δεκεμβρίου 2023Γεώργιος ΠαναγόπουλοςΔικηγόρος
Εξελέγη το 2019 με τον συνδυασμό "ΤΟ Ν.Η.Σ.Ι. ΜΑΣ (Νέες Ημέρες Σύγχρονες Ιδέες)".1 Ιανουαρίου 2024-σήμεραΓεώργιος ΠαναγόπουλοςΔικηγόρος
Εξελέγη δεύτερη συνεχόμενη φορά το 2023 με τον συνδυασμό "ΤΟ Ν.Η.Σ.Ι. ΜΑΣ (Νέες Ημέρες Σύγχρονες Ιδέες)".

 Τοπικές εφημερίδες 
SALAMINA-PRESS (διαδικτυακή)
Ανατροπές
Η Νέα Σαλαμίνα
Νέο Ήθος
Ενότητα
Άποψη
Η Φωνή της Σαλαμίνας
Παλμός της Σαλαμίνας
Αθλητικοί Παλμοί
Πολίτης με Δικαίωμα
Σαλαμινία
Σαλαμινιακή Πρωτοπορία
Τα Νέα του Πειραιά και του Σαρωνικού

 Αδελφοποιημένες Πόλεις 
 Αμμόχωστος, Κύπρος (1998)
 Tăuții-Măgherăuș, Ρουμανία (2018)

 Δείτε επίσης 
 Αμπελάκια Σαλαμίνας
 Ναυμαχία της Σαλαμίνας
 Μονή Φανερωμένης Σαλαμίνας
 Ναύσταθμος Σαλαμίνος
 Παλούκια
 Σελήνια
 Κυνόσουρα Σαλαμίνας
 Αίας Σαλαμίνας

Παραπομπές

Πηγές
Ιστοσελίδα Δήμου Σαλαμίνας
Πρόγραμμα Καλλικράτης - ΦΕΚ Α87 της 07/06/2010
 Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010
Υπουργείο Εσωτερικών, σχέδιο Καλλικράτης
Αποτελέσματα εκλογών (1978-σήμερα), ΕΕΤΑΑ

Κατηγορία:Δήμοι και Κοινότητες της Αττικής
Κατηγορία:Σαλαμίνα (νησί)